मुशर्रफ को पाक के हवाले कर सकता है ब्रिटेन!  
पाकिस्तान की पूर्व प्रधानमंत्री बेनज़ीर भुट्टों की हत्या के मामले में ब्रिटेन परवेज मुशर्रफ को पाकिस्तान के हवाले कर सकता है।
पाकिस्तान की पूर्व प्रधानमंत्री बेनज़ीर भुट्टों की हत्या के मामले में ब्रिटेन परवेज मुशर्रफ को पाकिस्तान के हवाले कर सकता है। ये बात पाकिस्तान दौरे पर ब्रिटेन के प्रधानमंत्री डेविड कैमरून ने कही।   पाकिस्तान के एक टीवी चैनल से बात करते हुए कैमरून ने कहा कि अगर पाकिस्तान मुशर्रफ को सौंपे जाने की औपचारिक मांग करता है कि तो उस पर विचार किया जा सकता है। भुट्टो हत्याकांड में रावलपिंडी की अदालत ने मुशर्रफ के खिलाफ़ गिरफ्तारी वारंट जारी किया है। 1999 से 2008 तक पाकिस्तान पर शासन करने वाले मुशर्रफ इस समय लंदन में रह रहे हैं।